Завіднымі нявестамі лічыліся тыя дзяўчаты, якія шмат чаго ўмелі зрабіць і аздобіць сваімі рукамі. І мая першая значная вышываная работа ­­ ручнік, з якім я ішла замуж. На жаль, ён да гэтага часу не захаваўся, а гэты, што вісіць на абразе ў покуце, я ўжо вышавала пазней. Мае дочкі ­­ Надзя, Лена і Таня ­­ вышываць не навучыліся, не таму што ім не падабаюцца вышываныя рэчы, проста не было часу і неабходнасці, усё неабходнае для ўпрыгожвання сваіх кватэр яна набывалі ў магазінах. Праўда, апошнім часам дзяўчаты паразбіралі мае вышываныя работы: настаўніца Лена для школьнага музея, а Надзя і Таня, як тлумачылі мне, для надання самабытнасці сваім гродзенскім кватэрам. Праяўляюць цікавасць да вышывак і ўнучкі, ­­распавядае пра сваё захапленне А.А. Сарлай.